
Hogyan tovább, Farmec? – növekedési stratégia kialakítása a északnyugat-európai régióban

Kulcsszavak: személyes higiéniai piac, növekedési stratégia, potenciális piac
A több mint 200 éves múltra visszatekintő Farmec a román érdekeltségű, személyi higiénia iparban tevékenykedő vállalatok legnagyobb képviselője, melynek sikerült fennmaradni a román piacon, a globális szereplők piacra törésének ellenére.
A Farmec célja ezen a piacon kozmetikumokkal ellátni úgy a hazai, mint a nemzetközi piacot elérhető áron. Ennek érdekében termékeivel több fogyasztói igényre ad választ és azokat olyan áron kínálja, ami az alacsonyabb jövedelemmel rendelkező rétegek számára is elfogadható.
Dolgozatunkban a Farmec vállalat külföldi, gyárépítés révén megvalósuló terjeszkedésének stratégiai tervét dolgoztuk ki. Melynek során először meghatároztuk, mely országokat illetően érdemes terjeszkedésben gondolkodni és kiválasztottuk a legalkalmasabbat. Az országok kiválasztása egy négytényezős szűrési folyamat mentén történt: a térségek GDP növekedése 2020-ig, a lakosság havi nettó átlagjövedelme, a személyi higiénia piacmérete és a régió átláthatósága politikai szempontból. Az alábbi képlet alkalmazásával felállítottunk egy rangsort az országok között.
   Indexszám=GDP növekedés*0,3+Átlagjövedelem*0,2+Semélyi higiénia piacméret*0,3+Átláthatóság*0,3

Az indexszám szerint felállított rangsor első öt ország újabb vizsgálat alá került, mely során a a Németország, Franciaország, Olaszország, Lengyelország és Dánia versenyképessége kerül felmérésre.
Dolgozatunk második felében kitértünk a beruházás részleteire, és meghatároztuk, milyen csatornákon keresztül mely termékeket fogja a vállalat forgalmazni, ezt milyen disztribúciós rendszer mentén valósítja meg, illetve, hogy milyen marketing stratégia alkalmazása szolgálna a legjobb eredményekkel a vállalat értékesítéseit illetően.



